CHGกำไรสุทธิปีนี้โตเด่นจากประกันสังคม-โรงพยาบาลใหม่ 2 แห่งคุ้มทุนแนะซื้อเป้า 3 บ.
CHGกำไรสุทธิปีนี้โตเด่นจากประกันสังคม-โรงพยาบาลใหม่ 2 แห่งคุ้มทุนแนะซื้อเป้า 3 บ.
CHGกำไรสุทธิปีนี้โตเด่นจากประกันสังคม-โรงพยาบาลใหม่ 2 แห่งคุ้มทุนแนะซื้อเป้า 3 บ.
6 มี.ค. 2563

บล.ดีบีเอสฯ ระบุในบทวิเคราะห์วันนี้(6มี.ค.63) ว่า บริษัท โรงพยาบาลจุฬารัตน์ จำกัด (มหาชน) หรือ CHG ผลกระทบจาก COVID-19 ไม่มาก ผู้บริหารกล่าวว่าในเดือนม.ค.63 รายได้จากคนไข้นอกประกันสังคมเติบโตเป็นเลขสองหลัก แต่เริ่มเติบโตน้อยลงในเดือนก.พ.63 เป็นต้นไป ในปี 62 โรงพยาบาลมีคนไข้ต่างชาติเพียง 3% ของรายได้รวม (มาจากโอมานและ UAE) และในปี 63 (YTD) ยังไม่มีคนไข้จากโอมานเข้ามารักษา และโอมานไม่ได้อยู่ในลิสต์ของประเทศเสี่ยงสูงจากไวรัสฯ
คาดโรงพยาบาลใหม่ 2 แห่ง (จุฬารัตน์ 304 และร่วมพัฒน์ ฉะเชิงเทรา) จะคุ้มทุนในปี 63 ทั้งนี้ในปี 62 ทั้งสองโรงพยาบาลนี้ขาดทุน 122 ล้านบาท
สำนักงานประกันสังคมเพิ่มงบฯให้กับโรงพยาบาล +7.3% เริ่มตั้งแต่ปี 63 ซึ่งรายได้จากคนไข้ประกันสังคมของ CHG อยู่ที่ 31% ของรายได้รวมในปี 62 ประมาณการรายได้จากคนไข้ประกันสังคมปี 63F โต +12% (จำนวน +4.5% และรายได้ต่อคนไข้ +7%)
คงคำแนะนำซื้อ ให้ราคาพื้นฐาน 3.0 บาท โดยคาดว่ากำไรสุทธิปีนี้จะ +17% หลักๆ มาจากส่วนประกันสังคมที่ได้รับเงินชดเชยเพิ่ม และโรงพยาบาลใหม่ 2 แห่งคุ้มทุน ทั้งนี้มีปรับสมมติฐานการเติบโตของรายได้ปีนี้ลงเป็น +14.5% (เดิม +15.4%) และลด EBITDA margin ลง 10bps เป็น 24.7% (ปี 62 เท่ากับ 23.8%) ทำให้คาดการณ์กำไรสุทธิปี 63F ลดลง -2% และราคาพื้นฐานที่ประเมินด้วยวิธี DCF เป็น 3.0 บาท (เดิม 3.1 บาท)